Tammikuussa 2006 Lindgren oli jälleen WPT:n finaalipöydässä ja sijoittui kolmanneksi Borgata Winter Poker Openissa. Kesäkuussa järjestetyssä FullTiltPoker.net Poker Pro Showdown -tapahtumassa hän voitti Mike Matusowin, Clonie Gowenin, Erik Seidelin, John Juandan, Chris Fergusonin ja Phil Iveyn sekä 600 000 dollarin ykköspalkinnon. WSOP:ssa Lindgren saavutti toistaiseksi parhaan sijoituksensa heinäkuussa 2006 oltuaan 5 000 dollarin shorthanded no limit texas hold'em -turnauksessa toinen.